હાલમાં તે પોતાના પતિ સાથે એક મિત્રના ઘરે રહે છે. જોહાના માત્ર નામ ખાતર તેના પતિ સાથે રહે છે કારણ કે તે પતિની પાસે નથી જઈ શકતી. તે ઉપરના માળ પર સીલબંધ રૂમમાં એકલી રહે છે. રૂમમાં ધૂળ કે અન્ય કોઈપણ પ્રકારની ગંધ ન રહે તે માટે પ્યોરિફાયર લગાવવામાં આવ્યું છે. તેની એલર્જી એટલી ગંભીર છે કે તેના ઘરે કોઈ જમવાનું પણ બનાવી શકતું નથી. કારણ કે જોહાનાને મોટાભાગના ખાદ્યપદાર્થોથી એલર્જી છે, તે મોટાભાગે પાણી પીને જ દિવસ વીતાવે છે. છેલ્લા એક વર્ષથી તે ખોરાકમાં પણ માત્ર એક જ વસ્તુ ખાય છે.